CELEX: C2004/106/170
Language: da
Date: 2004-04-30 00:00:00
Title: Sag T-110/04: Saganlagt den 16.marts 2004 af Paulo Sequeira Wandschneider mod Kommissionen forDe Europæiske Fællesskaber

30.4.2004   
            
            
               DA
            
            
               Den Europæiske Unions Tidende
            
            
               C 106/86
            
         Sag anlagt den 16. marts 2004 af Paulo Sequeira Wandschneider mod Kommissionen for De Europæiske Fællesskaber
   (Sag T-110/04)
   (2004/C 106/170)
   Processprog: fransk
   Ved De Europæiske Fællesskabers Ret i Første Instans er der den 16. marts 2004 anlagt sag mod Kommissionen for De Europæiske Fællesskaber af Paulo Sequeira Wandschneider, Bruxelles, ved avocats Georges Vandersanden og Aurore Finchelstein, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af rapporten vedrørende sagsøgerens karriereforløb i referenceperioden fra den 1. juli 2001 til den 31. december 2002.
            
         
               —
            
            
               Om fornødent annulleres beslutningen om afvisningen af sagsøgerens klage af 11. juli 2003.
            
         
               —
            
            
               Kommissionen tilpligtes at betale sagsøgeren erstatning og godtgørelse for den ikke-økonomiske og økonomiske skade, sagsøgeren har lidt, hvilke beløb fastsættes ex aequo et bono, idet sagsøgeren forbeholder sig ret til at forhøje beløbet til 2 500 EUR.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i den foreliggende sag har anfægtet gyldigheden af rapporten vedrørende hans karriereforløb (REC) for referenceperioden fra den 1. juli 2001 til den 31. december 2002.
   Til støtte for påstandene har sagsøgeren gjort gældende, at der er tale om
   
               —
            
            
               tilsidesættelse af vedtægtens artikel 43, af de almindelige gennemførelsesbestemmelser til vedtægten og af vejledningen i bedømmelse
            
         
               —
            
            
               tilsidesættelse af begrundelsespligten, ligesom der i den foreliggende sag er tale om et åbenbart fejlskøn og magtfordrejning
            
         
               —
            
            
               tilsidesættelse af omsorgspligten og tilsidesættelse af princippet om god forvaltningsskik
            
         
               —
            
            
               tilsidesættelse af retten til kontradiktion, ligesom de frister, der er fastsat i de gældende vedtægtsbestemmelser, er overskredet.